da da da da da da nb da da da en en da en da da en da en en en da en en da en en en da en en da en en en en da en en da en en da da en en
Stor succes - Kun et slagsmål - Svanholm Cricketklub
Onsdag d. 28. april 2010 kl. 21:39 af Henrik Pfaff
Man kan måle succes på mange måder. Skolelærere har deres kriterier. Og den ansvarlige fra skolevæsenet i Brøndby Kommune var yderst tilfreds efter at alle Brøndbys 4. klasser havde været til cricketdag på Svanholm Park.
Der var kun et slagsmål - og det var et af de små sagde hun........
- Det viser at ungerne var interesserede.
Alle Brøndbys 4. klasser strømmer ind på Svanholm Park til cricketdagen
- Vi har måttet aflyse den traditionelle skoledag, fordi drengene fra de forskellige skoler går i hanekampe. Disse stævner med forskellige idrætsgrene for de forskellige årgange er meget bedre. Drengene og pigerne spiller sammen og det skaber en hel anden stemning
Samtlige 4. klasser - ca. 400 børn - mødte op på Svanholm Park til den årlige cricketdag om morgenen d. 28. april og fortsatte til over frokost.
Overledere var DCF`s breddeleder Mikkel Grøn og Svanholms australske træner Bret Mulder, der havde Taha Ahmed, Zameer Khan og Mulders søn Jacob med som specialtrænere.
Mikkel Grøn, en skolelærer og Svanholms træner Brett Mulder med søn vurderer slagets gang
Hver skoleklasse kom med sin klasselærer, der havde en dommertjans under cricketrundbolden, mens crickettrænerne tog sig af specialøvelserne.
DCF`s breddelder Mikkel Grøn instruerer i cricketrundbold
Cricketrundbold i gang.Slåeren slår bolden fra en kegle med et cricketbat og løber rundt om banen. Samtlige markspillere skal have berørt bolden, førend den kan stikkes ind
Slåeren gang med sit løb. Markspillerne kaster til hinanden og tæller samtidig.
Zameer Khan prøver at skabe orden i kaoset
Halvdelen af børnene spillede cricketrundbold før frokost og havde øvelser efter frokost - og den anden halvdel omvendt.
Det var imponerende, at denne opdeling af 400 børn i stationer afbrudt af et tudehorn, når der skulle skiftes, forløb totalt lydefrit. Man kan næsten kalde børnene velopdragne - og interesserede - i hvert fald da det gjaldt cricketrundbolden.